«Ազատության» հարցին՝ ինչպե՞ս է պատկերացնում դրա իրագործումը, ո՞ր մարմինը, կամ ինչ մեթոդներով պետք է օտար ընտանիքում համերաշխության վերականգնման գործառույթը ստանձնի, ԱԺ փոխնախագահն արձագանքեց. - «Որևէ մարմին, որպես այդպիսին, գործառույթ չունի զբաղվելու համերաշխության վերականգնմամբ։ Ամբողջը պետք է դիտարկել օրենքի տրամաբանության մեջ, երբ կա ընտանիքում բռնություն, այնուհետև՝ որոշակի մարմիններ սկսում են աշխատանք կատարել բռնության ենթարկված անձի՝ զոհի հետ, կամ այն անձի հետ, ով բռնություն է կիրառել կամ բռնության է ենթարկել այդ անձին։ Այդ գործողությունները տարաբնույթ կարող են լինել, ոստիկանական գործողություններից ընդհուպ մինչև հոգեբանական աշխատանքներ։ Ասենք՝ նրանց հետ սոցիալական աշխատողը որևէ աշխատանք կատարի և արդյունքում, կոպիտ ասած, այդ ընտանիքը չքանդվի»։